Document ID: 32012R0066

IZVEDBENA UREDBA KOMISIJE (EU) št. 66/2012
z dne 25. januarja 2012
o spremembi Uredbe (ES) št. 318/2007 o pogojih zdravstvenega varstva živali pri uvozu nekaterih ptic v Skupnost in pogojih za karanteno teh ptic
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS (1), in zlasti člena 17(3)(a) Direktive,
ob upoštevanju naslednjega:
(1)
Uredba Komisije (ES) št. 318/2007 (2) določa pogoje zdravstvenega varstva živali pri uvozu nekaterih ptic v Unijo. Zlasti določa, da se ptice, ki jih zajema Uredba, v Unijo lahko uvažajo samo, če izvirajo iz tretjih držav ali delov tretjih držav iz Priloge I k Uredbi.
(2)
Priloga I k Uredbi (ES) št. 318/2007 se nanaša na tretje države ali dele tretjih držav, navedene v stolpcih 1 in 3 tabele v delu 1 Priloge I k Odločbi Komisije 2006/696/EC (3) ter iz katerih je dovoljen uvoz matične ali proizvodne perutnine, razen ratitov.
(3)
Odločba 2006/696/EC je bila razveljavljena in nadomeščena z Uredbo Komisije (ES) št. 798/2008 z dne 8. avgusta 2008 o določitvi seznama tretjih držav, ozemelj, območij ali kompartmentov, iz katerih se dovolita uvoz perutnine in perutninskih proizvodov v Skupnost in njihov tranzit skozi Skupnost, ter zahtevah za izdajanje veterinarskih spričeval (4). Sklic na navedeno odločbo v Prilogi I k Uredbi (ES) št. 318/2007 je zato treba nadomestiti s sklicem na Uredbo (ES) št. 798/2008.
(4)
Poleg tega je Argentina zaprosila Komisijo, naj ji v Unijo dovoli uvoz nekaterih v ujetništvu gojenih ptic v skladu z Uredbo (ES) št. 318/2007. Pregled, ki ga je opravil Urad za prehrano in veterinarstvo v Argentini, je vključno z nadaljnjimi ukrepi, ki jih je sprejela navedena tretja država, pokazal, da Argentina zagotavlja ustrezna jamstva glede skladnosti s pravili Unije, ki so zahtevana za uvoz takih ptic v Unijo.
(5)
Argentina je na seznamu v tabeli iz dela 1 Priloge I k Uredbi (ES) št. 798/2008. Vendar uvoz matične ali proizvodne perutnine, razen ratitov, iz navedene tretje države ni dovoljen. Argentino je zato treba vključiti kot ločeni vnos v tabelo iz Priloge I k Uredbi (ES) št. 318/2007.
(6)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Priloga I k Uredbi (ES) št. 318/2007 se nadomesti z besedilom iz Priloge k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. januarja 2012

Labels: 3
18
6